DIOKLECIJAN

Rimski car Dioklecijan rodom je iz Dalmacije (Dioclea, blizu Salone - današnjeg Solina), a porijeklom iz seljačke obitelji. Uzdigao se od običnog vojnika do vojnog zapovjednika u Meziji, zapovjednika carske tjelesne garde i senatora pa sve do konzula. Poslije smrti Numerijana (u vrijeme dubokih ekonomskih, političkih i vojnih teškoća) vojnici su ga proglasili carem 285. godine.

Iduće godine imenovao je svog prijatelja Maksimilijana augustom i suvladarom predavši mu na upravu zapadni dio carstva. Osiguravši granice države na Eufratu i u Siriji, uzeo je 293. sebi za suvladara i cezara Galerija kojeg je oženio svojom kćerkom Valerijom.

Istodobno je i Maksimilijan za svog suvladara i cezara proglasio Konstancija. Time je u državi provedena tetrarhija: Dioklecijan je neposredno upravljao azijskim dijelom države, Trakijom i Egiptom; Galerije Balkanskim poluotokom i Podunavljem; Maksimilijan Italijom, Recijom, Hispanjom i Afrikom, a Konstancije Galijom i Britanijom.