UNUTARNJA MEMORIJA

Memorija privremeno ili trajno pamti podatke i programe potrebne za rad na računalu. Svaka memorija može prihvatiti ograničenu količinu podataka pa govorimo o kapacitetu memorije. Osnovna jedinica kojom se izražava kapacitet je 1 byte, a to je skupina od osam binarnih znamenki (0 i 1). Tom kombinacijom se može prikazati 28 = 256 različitih binarnih brojeva što je dovoljno za prikaz svih slova (velikih i malih), znakova i simbola. Unutarnja memorija nalazi se unutar računala, točnije na matičnoj ploči. Neophodna je za rad računala jer se bez nje računalo ne bi ni pokrenulo. Vrlo je brza jer je napravljena od el. dijelova u obliku čipa. Dijeli se na ROM i RAM memoriju. ROM memorija je memorija samo za čitanje, ne i za pisanje. Trajno pamti podatke važne za rad računala. Prilikom proizvodnje u nju se upisuju programi i podaci potrebni za pravilan rad računala i korisnik ih ne može mijenjati. Kapacitet se mjeri u KB.RAM ili radna memorija je upisno-ispisna memorija. U RAM memoriju su smješteni svi oni programi i podaci s kojima trenutno radimo, a prilikom izlaska iz programa on i njegovi podaci se brišu. Većeg je kapaciteta od ROM memorije, mjeri se u MB ili GB.

UPUTE:

1. Dokument spremi pod nazivom Prezime Oblikovanje odlomka i pošalji na Moodle
2. Oblikuj početni tekst na sljedeći način:
   1. Naslov je font Arial veličine 18
   2. Prvi odlomak Times New Roman veličine 12
   3. Drugi odlomak Comic Sans MS veličine 12
   4. Treći odlomak je font Arial veličine 12
   5. Četvrti odlomak je font Monotype veličine 12, a neka slova imaju veličinu 18
3. U prvom odlomku na riječ jedinica primijenjen je odgovarajući položaj od 9 pt
4. Trećem odlomku uvuci prvi redak za 3,8 cm.
5. Četvrti odlomak uvuci 2,8 cm s lijeve i desne strane te na riječ KB primijenjen je odgovarajući položaj od 9 pt
6. U prvom odlomku postavi prored na dvostruko.
7. Drugom odlomku stavi razmak ispred odlomka 12 pt, a iza 20 pt.
8. Uokviri treći odlomak s valovitom linijom i pozadinu osjenčaj plavom bojom.